Σπανακοκεφτέδες με φάβα
Μυρωδάτοι σπανακοκεφτέδες ένα ιδανικό καλοκαιρινό ορεκτικό και όχι μόνο.
100 γρ. φάβα, 800 γρ. σπανάκι, χοντροκομμένο, 40 γρ. βούτυρο αγελάδος, 80 γρ. αλεύρι για όλες τις χρήσεις (+ επιπλέον για το αλεύρωμα), 200 ml φρέσκο γάλα πλήρες, ζεστό, 100 γρ. γραβιέρα Κρήτης, τριμμένη, ξύσμα από 1 λεμόνι, 4 κουτ. σούπας δυόσμος, ψιλοκομμένος, αλάτι, φρεσκοτριμμένο πιπέρι
Για να φτιάξουμε σπανακοκεφτέδες, ξεκινάμε βράζοντας τη φάβα σε 350 ml νερό για 45 λεπτά ή μέχρι να πιει το νερό και να λιώσει. Aποσύρουμε, αλατίζουμε και αφήνουμε να κρυώσει. Σε αλατισμένο νερό που κοχλάζει βράζουμε το σπανάκι για 2 λεπτά. Στραγγίζουμε, αφήνουμε να κρυώσει και στύβουμε με τα χέρια.Σε κατσαρολάκι ζεσταίνουμε το βούτυρο σε χαμηλή φωτιά, ρίχνουμε το αλεύρι και ανακατεύουμε μέχρι να ροδίσει. Ρίχνουμε σταδιακά το γάλα και ανακατεύουμε συνεχώς για 5-6 λεπτά, μέχρι να σχηματιστεί μια λεία και σφιχτή μπεσαμέλ. Αποσύρουμε, αλατοπιπερώνουμε και αφήνουμε να κρυώσει. Προσθέτουμε τη γραβιέρα, το ξύσμα, τον δυόσμο, το σπανάκι, τη φάβα και αλατοπίπερο και ανακατεύουμε.Προθερμαίνουμε τον φούρνο στους 200°C. Πλάθουμε κεφτέδες, αλευρώνουμε και αραδιάζουμε στο ταψί. Στρώνουμε ένα ταψί με λαδόκολλα. Ψήνουμε για 15-20 λεπτά, μέχρι να ροδίσουν.
Σπανάκι,Χορτοφαγικά